Σιλουανός (όνομα)

Σιλουανός ή Σιλβανός, ελληνικό αντρικό κύριο όνομα (βαφτιστικό όνομα), λατινικής προέλευσης. Στην Καινή Διαθήκη εμφανίζεται και με τον σύντομο τύπο Σίλας.

 Ετυμολογία του ονόματος 
Μεταγενέστερο αγιωνυμικό, από το λατινικό Silvanus, όνομα θεότητας των δρυμών, αντίστοιχης του αρχαιοελληνικού θεού Πάνα. Το όνομα, σύμφωνα με τον Μπαμπινιώτη, ανάγεται στο silva «δάσος, δρυμός»,Γεώργιος Μπαμπινιώτης, Λεξικό της Ελληνικής Γλώσσας, Κέντρο Λεξικολογίας, Αθήνα, δεύτερη έκδοση, ανατύπωση, 2005. και, σύμφωνα με το Online Etymology Dictionary, σημαίνει «αυτός που ζει στα δάση, δασόβιος».«Silvanus», Online Etymology Dictionary . Στα ελληνικά το όνομα Silvanus αποδόθηκε ως Σιλουανός, αφού στα λατινικά το γράμμα v απέδιδε άλλοτε το φθόγγο β (/v/) και άλλοτε το φθόγγο ου (/u/) — όπως λ.χ. Φλάουιος και Φλάβιος, Οὐαλέριος και Βαλέριος, Οὐάλης και Βάλης, Οὐαλεντία και Βαλεντία, Οὐενετία και Βενετία.  Το  y/υ στο όνομα Sylvanos / Συλβανός προέκυψε από λανθασμένο συσχετισμό του λατινικού silva με το αρχαιοελληνικό ὕλη «δάσος» (βλ. όνομα Σίλβια).

Το Σιλουανός, το όνομα του αποστόλου εκ των Εβδομήκοντα Σιλουανού που συνόδεψε τον Παύλο στο δεύτερο ιεραποστολικό του ταξίδι, εμφανίζεται τρεις φορές στις επιστολές του Παύλου, στην Προς Κορινθίους Β΄ (α΄ 19), την Προς Θεσσαλονικείς Α΄ (α΄ 1) και την Προς Θεσσαλονικείς Β΄ (α΄ 1)· και μία στην Α΄ επιστολή του Πέτρου (ε΄ 12).«Silouanos», Bible Hub. Στις Πράξεις των Αποστόλων, το όνομα του ίδιου αποστόλου εμφανίζεται με τον τύπο Σίλας 14 φορές (ιε΄ 22 – ιη΄ 5).«Silas», Bible Hub.

Για το όνομα Σίλας έχει προταθεί επίσης και η ετυμολόγηση από το αραμαϊκό shila «επιθυμητός»,«Silas», Nordic Names. που σχετίζεται με το εβραϊκό Σαούλ, το όνομα του πρώτου βασιλιά του Ισραήλ και το αρχικό όνομα του αποστόλου Παύλου. Το όνομα σήμερα συχνά συγχέεται στα ελληνικά με το λατινικό οικογενειακό όνομα Σύλλας, λ.χ. Άγιος Σύλλας του Νομού Ηρακλείου  Κρήτης.

Από το λατινικό silva παράγονται επίσης και τα ονόματα Σίλβιος / Σίλβια, Σίλβεστρος, Σιλβέριος.

 Γυναικείος τύπος 
Σιλβάνα ή Συλβάνα.

 Ονομαστική εορτή 
Στις 30 Ιουλίου, ημέρα κατά την οποία η Ορθόδοξη Εκκλησία εορτάζει τη μνήμη του επισκόπου Θεσσαλονίκης Σιλουανού και του επισκόπου Κορίνθου Σίλα.«Αποστόλων (Ο΄) Ανδρόνικου επισκόπου γενομένου Πανονίας, Επαινετού επισκόπου Καρθαγένης, Κρήσκεντος επισκόπου Καρχηδόνος, Σίλα επισκόπου Κορίνθου και Σιλουανού επισκόπου Θεσ/νίκης» , «Συναξαριστής» , [http://www.ecclesia.gr/ Η Εκκλησία της Ελλάδος].

 Διάδοση του ονόματος 
Από τα λιγότερο συχνά σήμερα ονόματα στον ελληνόφωνο χώρο. Ενδεικτικά, σε μια έρευνα με δείγμα 168.307 ονομάτων από διάφορα αρχειάκια του ΑΣΕΠ, το όνομα Σιλουανός / Σιλβανός δεν έχει ούτε μια εμφάνιση, ενώ το όνομα Σίλας / Σύλλας με 1 εμφάνιση καταλαμβάνει μια θέση ανάμεσα στη 449η και την 775η.Συχνότητα Ονομάτων / Ανδρικά Ονόματα. (ανακτήθηκε 28.ΧΙ.2015) Ο θηλυκός τύπος Σιλβάνα / Συλβάνα, σε μια άλλη προσπάθεια στατιστικής αποτίμησης της συχνότητας των ελληνικών ονομάτων από τον Απρίλιο του 2009, παρουσιάζεται στις θέσεις από 791 έως 1010 των πιο συχνών ονομάτων με 2 εμφανίσεις σε σύνολο 97.072 ατόμων (581ο ανάμεσα στα γυναικεία).Χάρης Φουνταλής, «Ελληνικά ονόματα (και ολίγη από στατιστική)» . (ανακτήθηκε 28.ΧΙ.2015)

 Τύποι του ονόματος 
Ο Ιωάννης Σταμνόπουλος θεωρεί ότι το Σιλής προέρχεται από το Σίλας (και όχι από το Αγησίλαος όπου το καταχωρίζει ο Αθανάσιος Μπούτουρας).Ι. Σταμνόπουλος, «Ονοματολογικά», Λαογραφία: Δελτίον της Ελληνικής Λαογραφικής Εταιρείας, τμ. #6, τχ. Γ΄ και Δ΄, 1918, σ. 427.

 Το όνομα σε άλλες γλώσσες 
 αγγλικά: Sylvanus, υποκοριστικό Silas (Σίλας).Patrick Hanks και Flavia Hodges, A Concise Dictionary of First Names, Oxford Univesity Press, αναθεωρημένη έκδοση, 1997, ISBN 0-19-860094-1, σσ. 228.
 γαλλικά: Sylvain, παλαιογαλλικό: Seleuin.Patrick Hanks και Kate Hardcastle, An A-Z of Baby Names, Oxford University Press, 2013, ISBN 978-0-19-966985-1.
 γερμανικά: Silvan, Silvanus, Silas (Σίλας). Silvian, Silvianus.Rosa και Volker Kohlheim,  Duden Lexikon der Vornamen, Duden Verlag, τρίτη έκδοση, 1998, ISBN 3-411-04943-X, σ. 227.
 ισπανικά: Silvano, καταλανικά: Silvà, βασκικά: Silbana.Josep M. Albaigès i Olivart, Diccionari dels noms de noi, Edicions 62, Βαρκελώνη 1995, ISBN 84-297-3992-0, σ. 161.
 ιταλικά:  Silvano.Emidio De Felice, Dizionario dei nomi italiani, Mondadori, Μιλάνο 1986, ISBN 978-88-04-42791-9, σ. 332. 
 λατινικά: Silvanus, υποκοριστικό Silas.
 ουγγρικά: Szilvánusz.
 πολωνικά: Sylwan.
 σλοβακικά: Silván (και Silvano).Milan Mataján και Matei Považaj, Vyberte si meno pre svoje dieťa, Art Area, Μπρατισλάβα 1998 ISBN 80-88879-48-5, σ. 225.
 σλοβενικά: Silvan.

 Άγιοι
 Σιλουανός, απόστολος εκ των Εβδομήκοντα, η Ορθόδοξη Εκκλησία τιμά τη μνήμη του στις 4 ΙανουαρίουΑγίου Νικοδήμου Αγιορείτου Συναξαριστής των δώδεκα μηνών του ενιαυτού, Εκδόσεις Δόμος, Αθήνα 2005. και η Καθολική στις 13 Ιουλίου.«San Sila - Silvano Discepolo degli Apostoli», Santi e Beati.
 Σιλουανός, απόστολος εκ των Εβδομήκοντα (μνήμη των αγίων αποστόλων Σίλα, και Σιλουανού, Eπαινετού, Kρήσκεντος, και Aνδρονίκου), η Ορθόδοξη Εκκλησία τιμά τη μνήμη τους στις 30 Ιουλίου.Αγίου Νικοδήμου Αγιορείτου Συναξαριστής, ό.π.Σωφρόνιος Ευστρατιάδης, Αγιολόγιον της Ορθοδόξου Εκκλησίας, Αποστολική Διακονία, Αθήνα 1995 (ανατύπωση), σ. 423.
 Σιλουανός (ή Σιλβανός), επίσκοπος Εμέσης (η σημερινή Χομς της Συρίας), η Ορθόδοξη Εκκλησία τιμά τη μνήμη του (μαζί με τη μνήμη των διακόνου Λουκά, και αναγνώστη Μωκίου) στις 29 ΙανουαρίουΑγίου Νικοδήμου Αγιορείτου Συναξαριστής, ό.π.Σωφρόνιος Ευστρατιάδης, ό.π., σ. 425. και η Καθολική στις 6 Φεβρουαρίου.«San Silvano di Emesa Vescovo e martire», Santi e Beati.
 Σιλουανός, μάρτυς, η Ορθόδοξη Εκκλησία τιμά τη μνήμη του (μαζί με των Φαύστου, Βασιλείου, Σιλουανού και των εν τοις Δαρείου μαρτύρων) στις 6 Φεβρουαρίου.Αγίου Νικοδήμου Αγιορείτου Συναξαριστής, ό.π. Σύμφωνα με τον Σ. Ευστρατιάδη, πρόκειται για το ίδιο πρόσωπο με τον επίσκοπο Σιλουανό που τιμάται στις 29 Ιανουαρίου.
 Σιλουανός, μάρτυς, η Ορθόδοξη Εκκλησία τιμά τη μνήμη του (μαζί με του Βιάνωρα) στις 10 Ιουλίου.Αγίου Νικοδήμου Αγιορείτου Συναξαριστής, ό.π.
 Σιλουανός, ένας από τους 37 μάρτυρες εν Βιζύη, που η Ορθόδοξη Εκκλησία τιμά τη μνήμη τους στις 20 Αυγούστου.Σωφρόνιος Ευστρατιάδης, ό.π., σ. 818.
 Σιλβανός, ιερομάρτυς, η Ορθόδοξη Εκκλησία τιμά τη μνήμη του στις 14 Οκτωβρίου.Αγίου Νικοδήμου Αγιορείτου Συναξαριστής, ό.π.Σωφρόνιος Ευστρατιάδης, ό.π., σ. 424.
 Σιλβανός, μάρτυς, η Ορθόδοξη Εκκλησία τιμά τη μνήμη του στις 5 Νοεμβρίου.Αγίου Νικοδήμου Αγιορείτου Συναξαριστής, ό.π. Σύμφωνα με τον Σ. Ευστρατιάδη, πρόκειται για το ίδιο πρόσωπο με τον προηγούμενο Σιλβανό τον ιερομάρτυρα που η μνήμη του τιμάται στις 14 Οκτωβρίου.

 Πρόσωπα 
 Όσιος Σιλουανός ο Αθωνίτης  (1866–1938), ρωσικής καταγωγής μοναχός στη Μονή του Αγίου Παντελεήμονος.«San Silvano del Monte Athos Monaco», Santi e Beati.
 Σύλλας Τζουμέρκας, σκηνοθέτης του κινηματογράφου.

 Εξωτερικοί σύνδεσμοι 

 Παραπομπές 

Κατηγορία:Ανδρικά ελληνικά ονόματα
Κατηγορία:Αγιωνύμια
Κατηγορία:Μεταγενέστερα ονόματα
Κατηγορία:Ονόματα λατινικής προέλευσης